**Oracle Solaris** (koko nimeltään *Solaris Operating Environment*) on Sun Microsystemsin kehittämä kaupallinen Unix-käyttöjärjestelmä, jonka nykyään omistaa Oracle. Sun ilmoitti julkaisevansa Solarisin OSI:n hyväksymällä avoimen lähdekoodin lisenssillä kesällä 2005. Solaris perustuu **SunOS**-käyttöjärjestelmään: Sunin termistössä käyttöjärjestelmä on edelleen *SunOS* ja sen päälle rakentuva kokonaisuus *Solaris* on käyttöympäristö. Käyttöjärjestelmän jatkokehitys on epäselvä ja samanaikaisesti yhtiö julkaisee Oracle Linux -jakelua.

Vanhempi Solaris-logo

SunOS
-----

Solarisin juuret ovat Sunin varhaisessa BSD Unixiin perustuvassa käyttöjärjestelmässä **SunOS**. Vuonna 1993 Sun ilmoitti SunOS julkaisun 4.1.4 olevan käyttöjärjestelmän viimeinen BSD-pohjainen versio. SunOS yhdisti BSD:n ja System V -haaran ja nimeksi tuli Solaris.

SunOS 5.0:n päälle rakennettu käyttöympäristö sai nimen Solaris 2.0 ja edelliset, SunOS 4 -versioihin perustuvat käyttöjärjestelmät saivat jälkikäteen nimen Solaris 1.

Solaris 10 (SunOS 5.10) työpöytä
SunOS:ssä on ollut vuoden 1984 kesästä lähtien virtuaalinen tiedostojärjestelmä (VFS), joka sallii järjestelmän useita erilaisia konkreettisia tiedostojärjestelmiä. Vastaava toteutus on myös muun muassa Linux-ytimessä.

SunOS julkaisuversiossa 3.0 oli mukana ensi kertaa SunView-ikkunointijärjestelmä (Sun Visual/Integrated Environment for Workstations). SunView oli laajennus ja paranneltu versio SunWindows 2.0:sta.

### Versiot

SunOS-versiot ennen uutta nimeä:

* SunOS 1.0 (helmikuu 1982)
* SunOS 1.1 (huhtikuu 1984)
* SunOS 1.2 (tammikuu 1985)
* SunOS 2.0 (toukokuu 1985)
* SunOS 3.0 (helmikuu 1986)
* SunOS 3.2 (syyskuu 1986)
* SunOS 3.5 (1988)
* SunOS 4.0 (1989)
* Solaris 1.0 (SunOS 4.1.1, marraskuu 1990)

Solaris
-------

Solarisin työpöytäympäristö oli aluksi OPEN LOOK-määritelmän mukainen OpenWindows, joka tuki NeWS ja X Window System ikkunointijärjestelmiä ja taaksepäin yhteensopivuutta aiemman SunViewin kanssa. Versiossa 2.6 mukaan tuli Common Desktop Environment (CDE) ja versiossa 10 on mukana Java Desktop System (GNOME-pohjainen), ja versiossa 11 GNOME (GNOME).
Solaris 2.6:n jälkeen etuliite "2." pudotettiin nimestä ja lokakuussa 1998 julkaistu versio nimettiin Solaris 7:ksi.

Solaris on käytössä pääasiassa SPARC-suorittimilla, vaikkakin jo SunOS 4.0.2 on toiminut Sunin i386-alustalla. PC-koneille tuki tuli Solaris 2.1:ssä joulukuussa 1992. Solaris 2.5.1 (toukokuu 1996) käännettiin myös PowerPC-suorittimelle, mutta suunnitellun *PowerPC Reference Platformin* mukaisia koneita ei julkaistu. Solaris 10:ssä on tuki SPARC-, x86- ja AMD64-alustoille.

Vuonna 2005 Solarisin lähdekoodi päätettiin vapauttaa CDDL-lisenssin alaisuudessa. Kevät 2005 käytettiin Sunilla koodin siivoukseen osista, joiden lähdekoodia ei voi vapauttaa, ja lopulta lähdekoodi tuli vapaaseen jakeluun kesäkuussa 2005 OpenSolarisin nimellä. Tulevat Solaris-versiot (alkaen versiosta 11) perustuvat avoimeen OpenSolaris-lähdekoodipuuhun. Oracle lopetti OpenSolaris-jakeluversion elokuussa 2010 tavoitteena saada käyttäjät siirtymään Solaris 11 -alustalle.

Oracle peruutti suunnitelman Solaris 12 -version julkaisusta vuonna 2017: sen on korvannut "Solaris 11.next". Myöhemmin Solaris 11.next nimettiin Solaris 11.4 -versioksi.
Elokuussa 2018 julkaistu versio 11.4 seuraa jatkuvan toimituksen mallia, jossa siihen tulee kuukausittain päivityksiä.
11.4-version *premier*-tuki päättyy vuonna 2031 ja laajennettu *extended*-tuki vuonna 2034. Tammikuussa 2024 kerrottiin, että tuki jatkuu vielä vuoteen 2037 saakka.

### Versiot

Solaris 1 on uudelleennimetty SunOS 4.1 josta johtuen on kaksi rinnakkaista versionumerointia.

Solaris 2.7 muutti versionumerointia.

* Solaris 1.0 / SunOS 4.1
	+ jälkikäteen nimetty Solaris 1
* Solaris 2.0 / SunOS 5.0 (1992)
* Solaris 2.5 / SunOS 5.5 (1995)
	+ UltraSPARC tuki
* Solaris 2.6 / SunOS 5.6 (1997)
* Solaris 7 / SunOS 5.7 (1998)
	+ 64-bittinen tuki
* Solaris 8 / SunOS 5.8 (2000)
* Solaris 9 / SunOS 5.9 (2002)
* Solaris 10 / SunOS 5.10 (2005)
	+ ZFS tiedostojärjestelmä
	+ ennen Oraclen omistukseen siirtymistä
* Solaris 11 / SunOS 5.11 (2011)
	+ Oraclen omistukseen siirtymisen jälkeen
* Solaris 11.4 (2018)
	+ jatkuvan toimituksen malli

Katso myös
----------

* OpenSolaris

Lähteet
-------

1. ↑  Lynn, Scott: Oracle Solaris 11.4 Released for General Availability  28.8.2018. Oracle. Viitattu 26.9.2018.
2. ↑  UNIX 03 *opengroup.org*. Viitattu 22.10.2019. (englanniksi)
3. ↑  Peter H. Salus: Dueling UNIXes and the UNIX Wars (PDF) *usenix.org*.  2015. Viitattu 31.8.2019. (englanniksi)
4. 1 2  The History of Solaris (PDF) *cse.unl.edu*. Viitattu 10.9.2019. (englanniksi)
5. ↑  S.R. Kleiman: Vnodes: An Architecture for Multiple File System Types in Sun UNIX Sun Microsystems. Viitattu 23.11.2017.
6. 1 2  SunView 1 Programmer's Guide (PDF) (sivut 1–4)  9.5.1988. Sun Microsystems. Viitattu 1.12.2020. (englanniksi)
7. ↑  Solaris Operating System (Unix) *operating-system.org*. Viitattu 1.12.2020. (englanniksi)
8. ↑  Frequently-asked questions about the OPEN LOOK Graphical User Interface. *linux-distributions.org*.  11.7.1993. Viitattu 29.11.2020. (englanniksi)
9. ↑
10. ↑
11. ↑  Sean Gallagher: Guilty SPARC: Oracle euthanizes Solaris 12, expunging it from roadmap  18.1.2017. Ars Technica. Viitattu 23.8.2019. (englanniksi)
12. ↑  Simon Sharwood: Solaris 11.next becomes Solaris 11.4, but new features aren’t set *theregister.com*.  9.1.2018. Viitattu 1.3.2022. (englanniksi)
13. ↑  Scott Lynn: Oracle Solaris 11.4 Released for General Availability *blogs.oracle.com*.  28.8.2018. Viitattu 1.3.2022. (englanniksi)
14. ↑  Tanmay Dhuri: Oracle Solaris: Update to the Continuous Delivery Model *blogs.oracle.com*.  21.9.2020. Viitattu 21.9.2020. (englanniksi)
15. ↑  Simon Sharwood: Oracle starts to lose patience with Solaris holdouts *theregister.com*.  15.10.2020. Viitattu 1.3.2022. (englanniksi)
16. ↑  Simon Sharwood: Oracle quietly extends Solaris 11.4 support until 2037 *theregister.com*.  29.1.2024. Viitattu 30.1.2024. (englanniksi)

Aiheesta muualla
----------------

* Kuvia tai muita tiedostoja aiheesta **Oracle Solaris** Wikimedia Commonsissa

* Solarisin virallinen sivusto (englanniksi)
* OpenSolaris (englanniksi)
* Open Windows Version 3 Installation and Start-Up Guide (PDF) (englanniksi)
* OpenWindows User’s Guide (PDF) (englanniksi)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Solaris (operating system)